**7ο ΓΕΛ ΑΘΗΝΑΣ ΣΧΟΛΙΚΟ ΕΤΟΣ 2024-2025**

**ΔΙΑΓΩΝΙΣΜΑ Α’ ΤΕΤΡΑΜΗΝΟΥ ΣΤΟ ΜΑΘΗΜΑ “Ιστορία του Νεότερου και Σύγχρονου Κόσμου”**

**ΤΜΗΜΑ:**

**ΟΝΟΜΑΤΕΠΩΝΥΜΟ:**

**ΘΕΜΑΤΑ**

**ΟΜΑΔΑ Α’**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

α. Η Ελληνική Επανάσταση ήταν εθνικό, αλλά όχι φιλελεύθερο κίνημα.

β. Το 1820, ο Αλέξανδρος Υψηλάντης ανέλαβε επί κεφαλής της Φιλικής Εταιρείας.

γ. Το πρώτο Σύνταγμα του ανεξάρτητου πολιτικού βίου της Ελλάδας ψηφίστηκε το 1844.

δ. Εισηγητής της Αρχής της Δεδηλωμένης (1875) ήταν ο Χαρίλαος Τρικούπης.

ε. Η χώρα από την οποία ξεκίνησε η Βιομηχανική Επανάσταση (1750) ήταν η Γαλλία.

(μονάδες 5)

**(ΙΙ)** Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει:

|  |  |
| --- | --- |
| Α | Β |
| 1. Κωνσταντίνος Παπαρρηγόπουλος2. Ιωάννης Καποδίστριας3. Όθων 4. Χαρίλαος Τρικούπης5. Γεώργιος Α’   | α. Συνταγματική Μοναρχίαβ. Αρχή της δεδηλωμένηςγ. Εθνικός ιστοριογράφοςδ. Μεγάλη Ιδέαε. Βασιλευομένη Δημοκρατία στ. Δολοφονήθηκε στο Ναύπλιο (1831) |

(μονάδες 5)

**Μονάδες 10**

**1.β.** Ναεξηγήσετε το περιεχόμενο των παρακάτω ιστορικών όρων: *Μεγάλη Ιδέα, Ανατολικό Ζήτημα*

**Μονάδες 15**

**2ο ΘΕΜΑ**

Τι γνωρίζετε για την ίδρυση και τη λειτουργία της Φιλικής Εταιρείας; Ποιοι ήταν οι βασικοί της στόχοι;

**Μονάδες 25**

**ΟΜΑΔΑ Β’**

Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται, να αναφερθείτε:

**α.** στον τρόπο με τον οποίο κατοχυρώθηκε η λαϊκή κυριαρχία σταδιακά, μετά το Σύνταγμα του 1864,

**β.** στους λόγους για τους οποίους η λεγόμενη «αρχή της δεδηλωμένης» αποτελεί σταθμό στην πολιτική ιστορία της χώρας.

**ΚΕΙΜΕΝΟ**

Θεωρητικά, ο Γεώργιος δρούσε μέσα στο συνταγματικό πλαίσιο διορίζοντας και παύοντας κυβερνήσεις μειοψηφίας, υπό την έννοια ότι το Σύνταγμα του 1865 έδινε το δικαίωμα στον βασιλιά να διορίζει και να παύει τους υπουργούς του. Εφαρμόζοντάς το, όμως, κατά γράμμα, ερχόταν σε αντίφαση με την δημοκρατική δομή του πολιτεύματος, που απαιτούσε η κυβέρνηση να προέρχεται από την πλειοψηφία της Βουλής. Υπήρχε, δηλαδή, μια αναντιστοιχία ανάμεσα στο πνεύμα και στο γράμμα του Συντάγματος, που καθιστούσε αντισυνταγματική τη βασιλική τακτική. Η αρχή της δεδηλωμένης, όπως διατυπώθηκε στον λόγο του Θρόνου το 1875, δεν ήταν καινοφανής. Και πριν το 1875 είχε ειπωθεί επανειλημμένα, τόσο στη Βουλή όσο και στον τύπο, πως η κυβέρνηση έπρεπε να απολαύει της εμπιστοσύνης όχι μόνο του βασιλιά, αλλά και της Βουλής.

Τρίχα, Λ., *Χαρίλαος Τρικούπης*, Πόλις, Αθήνα 2016, σσ. 251-252.

**Μονάδες 50**